ইনছন
ইনছন (Korean: 인천, 仁川 ) দক্ষিণ কোরিয়ার প্রধান বন্দর নগরী। এছাড়াও, ইনছন আন্তর্জাতিক বিমানবন্দরের জন্য বিখ্যাত। এই শহরের পূর্ব নাম হচ্ছে চেমাল্পো। সিউল থেকে প্রায় ২৮ কিলোমিটার দূরে উত্তর-পশ্চিমাংশে এই শহরের অবস্থান এবং আধুনিক নৌ যোগাযোগ সুবিধাদি বিদ্যমান। সিউলের সাথে সড়ক ও রেলপথে সংযুক্ত আছে এই শহরটি। পীত সাগর থেকে উদ্ভূত হ্যান নদী তীরবর্তী এলাকায় এই শহর গড়ে উঠেছে। স্যান ফ্রান্সিস্ক ওয়াশিংটন, মাদ্রিদ ও তেহরানের সাথে একই অক্ষাংশে অবস্থান করছে। সিউল ও বুশানের পর এটি দক্ষিণ কোরিয়ার তৃতীয় বৃহত্তম শহর। ২০০৯ সালের হিসেব অণুযায়ী এখানে প্রায় ২.৬ মিলিয়ন অধিবাসী বসবাস করছেন। ১৮৮৩ সালে জেমালপো বন্দর নির্মাণের সময় এখানে মাত্র ৪,৭০০জন ব্যক্তি বসবাস করতেন। ইনছনে দশটি প্রশাসনিক জেলা রয়েছে। আটটি ওয়ার্ড (গু) ও দুইটি কাউন্টিতে (গান) শহরকে বিভক্ত করা হয়েছে।
কুয়াংতুং
কুয়াংতুং (সরলীকৃত ) গণপ্রজাতন্ত্রী চীনের একটি প্রদেশ। প্রদেশটি দক্ষিণ চীন সাগরের উপকূলে অবস্থিত। ইংরেজি অক্ষরে একে Canton বা Kwangtung হিসেবে লেখা হত। ২০০৫ সালের জানুয়ারি মালে কুয়াংতুং প্রদেশ হনান ও সিছুয়ান প্রদেশকে পেছনে ফেলে চীনের সবচেয়ে জনবহুল প্রদেশে পরিণত হয়। এখানে প্রায় ৮ কোটি স্থায়ী বাসিন্দা আছে এবং প্রায় ৩ কোটি অভিবাসী আছে যারা বছরে ৬ মাসেরও বেশি সময় এখানে বাস করে। ২০১০ সালের আদমশুমারি অনুযায়ী এখানে ১০ কোটি ৪৩ লক্ষ লোকের বাস, যা চীনের মোট জনসংখ্যার ৭.৭৯ শতাংশ। প্রদেশের রাজধানী কুয়াংচৌ এবং অর্থনৈতিক কেন্দ্র শেনচেন চীনের সবচেয়ে জনবহুল ও গুরুত্বপূর্ণ শহরগুলির একটি।